Diari Oficial de la Generalitat Valenciana


Sumari del DOGV 8633, del 12-09-2019 (2019/8541)

RESOLUCIÓ de 5 de setembre de 2019, del president de Turisme Comunitat Valenciana, de denegació d'ajudes dirigides a les entitats locals de la Comunitat Valenciana, programa 1: Inversió en adequació i millora dels recursos i serveis turístics.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8633

Data del DOGV
:   12-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8541


Data del document
:   05-09-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de setembre de 2019, del president de Turisme Comunitat Valenciana, de denegació d'ajudes dirigides a les entitats locals de la Comunitat Valenciana, programa 1: Inversió en adequació i millora dels recursos i serveis turístics.  
  
 [2019/8541]  
Antecedents de fet  
Primer. Per Resolució de 19 de desembre de 2018, del president de Turisme Comunitat Valenciana, es convoquen les ajudes a les entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i destinacions turístiques de la Comunitat Valenciana, publicada en el Diari Oficial de la Generalitat Valenciana, número 8451, del dia 26 de desembre de 2018, per als projectes que s'emmarquen en el programa 1: Inversió en adequació i millora dels recursos i serveis turístics: 3.012.470,36 euros. Capítol VII.  
  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda, acollides al programa esmentat, que han donat lloc a la instrucció dels expedients relacionats en el document annex, adjunta a aquesta resolució.  
Tercer. D'acord amb el que estableix l'article 9.2 de la resolució de convocatòria, s'ha reunit la Comissió d'Avaluació d'Ajudes, en sessió de data 23 de juliol de 2019, i han adoptat, entre altres, els acords següents:  
- Informar desfavorablement les sol·licituds que es relacionen en el document annex IV, «Avaluats desfavorables», a l'efecte de concessió d'ajuda per algun dels motius següents:  
· Per no correspondre ni resultar concorde el projecte amb les actuacions subvencionables establides en la convocatòria.  
· Per no correspondre ni resultar concorde el projecte amb l'objecte de la convocatòria.  
· Per no superar el cost subvencionable l'import mínim de 3.000 euros establit en la convocatòria.  
· Per no complir el sol·licitant els requisits per a ser beneficiari de les ajudes.  
· Incompliment de les condicions establides en la convocatòria i normativa reguladora.  
- Traslladar els acords anteriors a la persona titular de la Direcció de Turisme Comunitat Valenciana, qui emetrà la corresponent proposta de denegació d'ajudes, que serà elevada al president de Turisme Comunitat Valenciana, qui resoldrà sobre aquestes.  
Quart. Amb data 24 de juliol de 2019 el director de Turisme Comunitat Valenciana va dictar una proposta de resolució de denegació d'ajudes a les sol·licituds a les quals es refereix l'antecedent tercer i que va ser notificada mitjançant publicació en el Diari Oficial de la Generalitat Valenciana, del dia 8 d'agost de 2019, en què es posa de manifest l'expedient als interessats i es concedeix un termini de deu dies per a la presentació d'al·legacions.  
Cinqué. Finalitzat el termini establit en la referida proposta de resolució, els ajuntaments de Carrícola (exp. PAV-29-19), la Font d'en Carròs (exp. PAV-43-19) i Potries (exp. PAV-110-19) han presentat al·legacions, no sent objecte de la present resolució que se'ls aplique, limitant-se els efectes d'aquesta a aquells expedients els sol·licitants dels quals no han presentat al·legacions.  
  
Fonaments de dret  
Primer. La Resolució de 19 de desembre de 2018, del president de Turisme Comunitat Valenciana, per la qual es convoquen les ajudes a entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. La competència per a dictar la present resolució l'ostenta el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, tals com nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes que es detallen en el document annex de la present resolució, amb indicació del motiu de denegació, corresponents als programes detallats en l'antecedent primer segons la Resolució de 21 de desembre de 2018, per la qual es regeix la present convocatòria.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació de la resolució, i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la notificació de la resolució, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de setembre de 2019.- El president de Turisme Comunitat Valenciana: Francesc Colomer Sánchez.